Clausholm
Store norske leksikon,Kunst og estetikk,Arkitektur og landskap,Kirker, slott og gårder,Storgårder og herregårder,Utenlandske storgårder og herregårder
Clausholm er et slott og gods i Danmark, Jylland, sørøst for Randers. Eiendommen omfatter omkring 10 000 dekar, mer enn halvparten skog.
Godset er kjent siden 1300-tallet, og har blant annet tilhørt slektene Panter, Brock og Gjøe, og fra 1686 storkansler Conrad Reventlow, som var far til Frederik 4s annen dronning Anna Sofie. Kongen kjøpte godset av sin svigermor i 1718, og etter hans død ble det brukt som forvisningssted for dronningen. Fra 1757 tilhørte Clausholm slekten Huitfeldt, og fra 1800 slekten Schilden, som i 1810 gjorde godset til fideikommiss (opphevet 1925). Clausholm slott Clausholm slott er et trefløyet anlegg i to etasjer, omgitt av en vollgrav. Slottet ble oppført i barokkstil av Conrad Reventlow i årene 1693–1699 på en eldre borgs grunn. Interiørene fra storkanslerens og Anna Sofies tid er bevart. Les mer i Store norske leksikon slott arkitektur i Danmark Danmarks historie